Februarie | 2008 | inderdaad
En so kom die seisoen van sexy vir eers tot 'n einde. Natuurlik is die lys nog lank nie uitgeput nie. Ek het bv. nog niks gesê van rue, die sexyste deel van die menslike liggaam, nie. (Ek smelt as die Hoof van die Huis aan my rug vat. Dit kan nogal 'n probleem wees as ons in die openbaar is.) So, terwyl ek hierdie week in St'bosch is, kan die gesprek rustig agter my rug voortgaan: behalwe vir alles wat reeds genoem is, wat is vir jou sexy?
Februarie 25, 2008 at 5:56 nm 10 Kommentaar
(Ek dink ek het hierdie een by oordose gehoor.)
Drie egpare neem deel aan navorsing – 'n ouer paartjie, middeljarige paartjie en pasgetroude paartjie. Voorwaarde is hulle mag vir 'n maand lank nie seks hê nie.
Na 'n maand ontmoet hulle die navorsers vir debriefing. "Hoe het dit gegaan?" wil die navorsers weet.
Ouer paartjie: Nee wat, dit was maklik.
Middeljarige paartjie: Die eerste twee weke was maklik. Die derde week was moeiliker. Die vierde week was baie moeilik, maar ons het dit gemaak.
Man van pasgetroude paartjie: Die eerste week was baie moeilik. Die tweede week was byna ondraaglik. Toe sy teen die derde week buk om 'n blikkie ertjies op te tel, toe's dit verby.
Navorsers: Ons is baie jammer, maar julle kan nie meer deel wees van die navorsing nie.
Pasgetroude paartjie: Dis reg. Ons mag ook nie meer in Pick-n-Pay kom nie.
Februarie 20, 2008 at 2:14 nm 2 Kommentaar
Die oplettendes sou sien dat dit nie 'n week van sexy is nie, maar 'n seisoen. Dit kan vir altyd voortduur. Of minstens tot die Poskantoor klaar gespeel is met my Valentyn geskenk en ek dit uiteindelik ontvang.
Sirens is een van die sexyste flieks van alle tye. 'n Viering van die grensloosheid van vroulike seksualiteit, terwyl een man dink hy kan vroulike seksualiteit verstaan en beheer. Oor vrees en ontluiking en kommersiële naaktheid.
Threesome, om voor die hand liggende redes. Oor die grense van vriendskap.
Februarie 19, 2008 at 10:50 vm 2 Kommentaar
Die sexyste deel van 'n man
is die dippies bokant sy heupe.
Februarie 15, 2008 at 12:12 nm 12 Kommentaar
Reuke wat my wild maak:
Die reuk van iemand wat pas gerook het. Nie die reuk van 'n sigaret, of van ou rook nie. Maar as ek iemand ruik wat pas gerook het, gaan staan ek baie na aan hulle en haal diep asem.
'n Man na 'n lang dag. Nie die soort mans wat nooit deodorant dra, of heel dag buite in die son fisieke arbeid verrig nie. Net 'n effense hint van bos en barbaarsheid. Ek snuif graag aan die einde van die dag onder die Hoof van die Huis se arm. Ongelukkig freak dit hom effens uit.